《野水孤舟》
宋代·梁栋

前村雨过溪流乱，行路迷漫都间断。
孤洲尽日少人来，小舟系在垂杨岸。
主人空有济川心，坐见门前水日深。
袖手归来茅屋下，任他鸥鸟自浮沉。

作者简介：（1242——1305） 字隆吉，湘州（在今湖北）人，迁镇江（今属江苏）。咸淳四年（1268）进士。迁宝应簿，调钱塘仁和尉，入师幕。宋亡，归武林，后卜居建康，时往来茅山中。《全宋词》存其词三首。